Birtist í Morgunblaðinu 30.5.13 Nýlega undirritaði ég , sem innanríkisráðherra , samkomulag við borgaryfirvöld í Reykjavík um aðskiljanlega þætti sem snúa að Reykjavíkurflugvelli . Af hálfu borgarinnar var það sagt vera grundvallaratriði að fá tiltekið svæði nærri flugvellinum undir byggingar og að til þess þyrfti að loka norðaustur / suðvestur-flugbrautinni . Á þetta gat ríkið fallist að því gefnu að áður hefði verið frá því gengið að flugbraut í Keflavík gæti sinnt neyðartilfellum sem þessi braut nú þjónar . Ekki yrði þó gefin heimild til lokunar brautarinnar fyrr en ýmsum öðrum skilyrðum hefði verið fullnægt . Þar var ný flugstöð grundvallaratriði en hún yrði hins vegar ekki reist nema viðskiptaáætlun lægi fyrir . Niðurstaða hennar yrði hvorki fugl né fiskur ef flugvöllurinn með samsvarandi nýtingarhlutfalli og er í dag ætti sér ekki von um einhverja lífdaga inn í framtíðina . Annars væri fjárfestingin til lítils . Og flugsamgöngur í landinu koma öllum landsmönnum við . Þetta þýðir að við verðum að hugsa þessi mál á landsvísu og langt fram í tímann . Það þýðir að yfirlýsing í fyrirsögn á borð við þá sem birtist í þriðjudagsblaði Morgunblaðsins með tilvitnunum í fulltrúa borgarinnar , að flugvöllurinn " verði farinn eftir tíu ár " gengur ekki . Hún gengur af hálfu blaðsins en ekki þeirra sem svo mæla . Niðurstaðan í þessu deilumáli yrði þá enn um sinn fyrirsögn þessa greinarkorns .